SL Uradni list Evropske unije L 331/30

IZVEDBENI SKLEP KOMISIJE (EU) 2015/2362

z dne 15. decembra 2015

glede izvzetij iz razširjene protidampinške dajatve na nekatere dele za kolesa s poreklom iz Ljudske republike Kitajske v skladu z Uredbo (ES) št. 88/97

(notificirano pod dokumentarno številko C(2015) 9049)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1), in zlasti člena 13(4) Uredbe,

ob upoštevanju Uredbe Sveta (ES) št. 71/97 z dne 10. januarja 1997 o razširitvi dokončne protidampinške dajatve, uvedene z Uredbo (EGS) št. 2474/93 na kolesa s poreklom iz Ljudske republike Kitajske, na uvoz nekaterih delov za kolesa iz Ljudske republike Kitajske, in o obračunavanju razširjene dajatve na takšen uvoz, registriran po Uredbi (ES) št. 703/96 (2), in zlasti člena 3 Uredbe,

ob upoštevanju Uredbe Komisije (ES) št. 88/97 z dne 20. januarja 1997 o dovoljenju za oprostitev plačila uvozne dajatve na uvoz nekaterih delov za kolesa s poreklom iz Ljudske republike Kitajske, uvedene z Uredbo Sveta (EGS) št. 2474/93 in razširjene z Uredbo Sveta (ES) št. 71/97 o protidampinški dajatvi (3), in zlasti členov 4, 5, 7 in 10 Uredbe,

po obvestitvi držav članic,

ob upoštevanju naslednjega:

(1) Trenutno se za uvoz bistvenih delov za kolesa s poreklom iz Ljudske republike Kitajske uporablja protidampinška dajatev („razširjena dajatev“) na podlagi razširitve, uvedene z Uredbo (ES) št. 71/97 („uredba o razširitvi“), protidampinške dajatve na uvoz koles s poreklom iz Ljudske republike Kitajske („Kitajska“).

(2) V skladu s členom 3 uredbe o razširitvi je Evropska komisija („Komisija“) pooblaščena za sprejemanje potrebnih ukrepov, s katerimi se odobri izvzetje za uvoz bistvenih delov za kolesa, pri katerem ne gre za izogibanje protidampinški dajatvi.

(3) Ti izvedbeni ukrepi so zajeti v Uredbi (ES) št. 88/97 („uredba o izvzetju“) o uvedbi posebnega sistema oprostitev.

(4) Na tej podlagi je Komisija oprostila plačila razširjene dajatve številne sestavljavce koles („izvzete stranke“).

(5) V skladu s členom 16(2) uredbe o izvzetju je Komisija v Uradnem listu Evropske unije že večkrat objavila seznam izvzetih strank (4).

(6) Zadnji izvedbeni sklep Komisije glede izvzetij na podlagi uredbe o izvzetju je bil sprejet 16. aprila 2014 (5).

(7) Komisija je poleg tega po začetku preverjanja v skladu z Obvestilom 2014/C 299/08 (6) posodobila seznam oproščenih strani z Izvedbeno uredbo (EU) 2015/831 (7).

1. ZAHTEVKI ZA IZVZETJE

(8) Komisija je od strani, naštetih v spodnjih razpredelnicah 1, 2 in 4, prejela zahtevke za izvzetje z vsemi informacijami, ki so potrebne za ugotovitev, ali so ti zahtevki sprejemljivi v skladu s členom 4(1) Uredbe o izvzetju.

(9) Tem stranem je bila dana možnost podati pripombe na zaključke Komisije glede sprejemljivosti njihovih zahtevkov.

(10) V skladu s členom 5(1) Uredbe o izvzetju se od dne, ko Komisija prejme zahtevke, do odločitve glede ustreznosti zahtevkov zadevnih strank oprosti plačilo razširjene dajatve za vsak uvoz glavnih delov za kolesa, ki ga te stranke deklarirajo za prost promet.

2. ODOBRITEV IZVZETJA

(11) Pregled ustreznosti zahtevkov strank iz razpredelnice 1 je zaključen. Razpredelnica 1 Ime Naslov Država Dodatna oznaka TARIC c2g-engineering GmbH Schlesische Straße 27, DE-10997 Berlin Nemčija B934 Solo International Oy Pyyntitie 1 B, FI-02230 Espoo Finska B940 Planet X Ltd. Unit 6, Ignite Business Park, Magna Way, Rotherham GB-S60 1FD Združeno kraljestvo A995 Longway Poland Sp. z o.o. ul. Parzniewska 4a, PL-05-800 Pruszków Poljska B935 BBF Bike GmbH Carena Allee 8, DE-15366 Hoppegarten Nemčija B936

(12) Med pregledom je Komisija ugotovila, da je bila vrednost delov s poreklom iz Kitajske nižja od 60 % skupne vrednosti delov, uporabljenih pri montažnih dejavnostih teh strank.

(13) Zato njihove montažne dejavnosti ne spadajo na področje uporabe člena 13(2) Uredbe (ES) št. 1225/2009.

(14) Zaradi tega in v skladu s členom 7(1) uredbe o izvzetju je treba strani iz razpredelnice 1 izvzeti iz razširjene dajatve.

(15) V skladu s členom 7(2) bi morala izvzetja začeti veljati z datumom prejema zahtevkov, poleg tega pa bi se moral carinski dolg v zvezi z razširjeno dajatvijo šteti za ničnega od istega datuma.

(16) Te stranke so bile seznanjene s sklepi Komisije glede ustreznosti njihovih zahtevkov. Prav tako so imele na voljo čas za pripombe.

(17) Ker bodo izvzetja veljala samo za stranke, izrecno navedene v razpredelnici 1, z navedenimi imeni in naslovi, bi morale izvzete stranke takoj obvestiti Komisijo (8) o kakršni koli spremembi (npr. spremembi imena, pravne oblike ali naslova oziroma po ustanovitvi novih subjektov, ki se ukvarjajo z montažo).

(18) V takem primeru mora stranka zagotoviti vse ustrezne informacije, zlasti o vsaki spremembi dejavnosti, povezanih z montažnimi dejavnostmi. Komisija bo po potrebi posodobila sklice na takšno stranko.

3. ZAVRNITEV ZAHTEVKA ZA IZVZETJE IN ODPRAVA ZADEVNE OPROSTITVE PLAČIL

(19) Pregled ustreznosti zahtevka stranke iz razpredelnice 2 je zaključen. Razpredelnica 2 Ime Naslov Država Dodatna oznaka TARIC S.C EUROBIKE UNIVERSAL S.R.L. Str. Asociației, nr. 4, Movilița, Ialomița Romunija B941

(20) Komisija je med tem pregledom ugotovila, da je bila vrednost delov za kolesa s poreklom iz Kitajske, nižja od 60 % skupne vrednosti delov, uporabljenih pri montažnih dejavnostih teh strank, medtem ko stranka ni dokazala, da bi dodana vrednost delov, dodanih med montažno dejavnostjo, presegala 25 % stroškov proizvodnje.

(21) Zato montažne dejavnosti te stranke spadajo na področje uporabe člena 13(2) Uredbe (ES) št. 1225/2009, merila za izvzetje pa niso izpolnjena.

(22) Iz teh razlogov in v skladu s členom 7(3) uredbe o izvzetju mora Komisija zavrniti njen zahtevek in odpraviti oprostitev plačila razširjene dajatve iz člena 5 uredbe o izvzetju.

(23) Zato bi bilo treba razširjeno dajatev zaračunati od datuma prejema zahtevka za izvzetje, ki ga je predložila ta stranka, tj. od datuma, ko je oprostitev začela veljati.

(24) Ta stranka je bila seznanjena s sklepi Komisije glede ustreznosti svojega zahtevka. Prav tako je imela na voljo čas za pripombe. V navedenem roku ni predložila nobenih pripomb.

(25) Navedeno v prejšnjih uvodnih izjavah ne izključuje uporabe izvzetja, za katerega v skladu s členom 14 uredbe o izvzetju velja nadzor nad končno uporabo.

4. POSODOBITEV SKLICEV NA IZVZETO STRANKO

(26) Izvzeta stranka, navedena v razpredelnici 3, je Komisijo obvestila o spremembi imena in pravne oblike. Komisija je predložene informacije proučila in ugotovila, da te spremembe ne vplivajo na montažne dejavnosti v zvezi s pogoji za izvzetje, določenimi v uredbi o izvzetju.

(27) Medtem ko za to stranko izvzetja iz razširjene dajatve, odobrena v skladu s členom 7(1) uredbe o izvzetju, ostajajo nespremenjena, je treba sklice na to stranko posodobiti. Razpredelnica 3 Prejšnji sklic Sprememba Dodatna oznaka TARIC S.N.C. Cicli Olympia di Pasquale e Antonio Fontana & C. Via Galileo Galilei 12/A, IT-35028 Piove di Sacco (PD), Italy Ime podjetja in pravna oblika sta bili spremenjeni v „Cicli Olympia S.r.l“ A167

5. OPROSTITEV PLAČILA DAJATEV ZA STRANKE V PREGLEDU

(28) Pregled ustreznosti zahtevka strank iz razpredelnice 4 še ni končan. Do sprejetja odločitve glede ustreznosti zahtevkov teh strank se za te stranke opusti plačilo razširjene dajatve.

(29) Ker bodo oprostitve veljale samo za stranke, izrecno navedene v razpredelnici 4, z navedenimi imeni in naslovi, bi morale te stranke takoj obvestiti Komisijo (9) o kakršni koli spremembi (npr. spremembi imena, pravne oblike ali naslova oziroma po ustanovitvi novih subjektov, ki se ukvarjajo z montažo).

(30) V takem primeru mora stranka zagotoviti vse ustrezne informacije, zlasti o vsaki spremembi dejavnosti, povezanih z montažnimi dejavnostmi. Komisija bo po potrebi posodobila sklice na takšno stranko. Razpredelnica 4 Ime Naslov Država Dodatna oznaka TARIC In Cycles – Montagem e Comércio de Bicicletas Lda Zona Industrial De Barrô Norte/Sul, N.o 976, Fracçao A/B e D, AP. 52, PT-3750-353 Barrô – Águeda Portugalska B960 PANEX DINAMIC d.o.o. Dr.Tome Bratkoviča 1, HR-40000 Čakovec Hrvaška B963 CICLI EUROPA s.r.l. 34 Via portella Bifuto, IT-93017 San Cataldo (CL) Italija C001 OLYMPIQUE SARL ZA Les Epalits, FR-42610 Saint-Romain-le-Puy Francija C002 Interbike Spólka z o.o. ul. Śląska 6/5, PL-42-200 Częstochowa Poljska C003 Kuisle & Kuisle GmbH Füssener Straße 22 a, DE-87675 Stötten Nemčija C021 CycleSport North Ltd 363 Leach Place, Walton Summit Center, Preston GB-PR5 8AS Združeno kraljestvo C049 Firma Handlowo-Usługowo-Produkcyjna „Trans-Rower“ Roman Tylec Dąbie 47, PL-39-311 Zdziarzec Poljska C053

SPREJELA NASLEDNJI SKLEP:

Člen 1

V tem sklepu se uporabljajo opredelitve pojmov iz člena 1 Uredbe (ES) št. 88/97.

Člen 2

Stranke, navedene v razpredelnici 1, so izvzete iz razširitve dokončne protidampinške dajatve iz Uredbe (ES) št. 71/97 o razširitvi dokončne protidampinške dajatve, uvedene z Uredbo Sveta (EGS) št. 2474/93 (10) na kolesa s poreklom iz Ljudske republike Kitajske, na uvoz nekaterih delov za kolesa iz Ljudske republike Kitajske.

Izvzetja veljajo od datuma prejema zahtevkov teh strank. Ti datumi so navedeni v stolpcu z naslovom „Začetek veljavnosti“.

Izvzetja se uporabljajo le za stranke, izrecno navedene v razpredelnici 1, z navedenimi imeni in naslovi.

Izvzete stranke nemudoma obvestijo Komisijo o kakršni koli spremembi imena oziroma naslova in zagotovijo vse potrebne informacije, zlasti o kakršni koli spremembi v svojih dejavnostih, povezanih z montažnimi dejavnostmi v zvezi s pogoji za izvzetje.

Razpredelnica 1

Izvzete stranke

Ime Naslov Država Izvzetje v skladu z Uredbo (ES) št. 88/97 Začetek veljavnosti Dodatna oznaka TARIC c2g-engineering GmbH Schlesische Straße 27, DE-10997 Berlin Nemčija Člen 7 16.12.2013 B934 Solo International Oy Pyyntitie 1 B, FI-02230 Espoo Finska Člen 7 26.7.2013 B940 Planet X Ltd. Unit 6, Ignite Business Park, Magna Way, Rotherham GB-S60 1FD Združeno kraljestvo Člen 7 7.2.2013 A995 Longway Poland Sp. z o.o. ul. Parzniewska 4a, PL-05-800 Pruszków Poljska Člen 7 16.12.2013 B935 BBF Bike GmbH Carena Allee 8, DE-15366 Hoppegarten Nemčija Člen 7 14.1.2014 B936

Člen 3

Zahtevek za izvzetje iz razširjene protidampinške dajatve, ki ga je vložila stranka iz preglednice 2, se zavrne v skladu s členom 7 Uredbe (ES) št. 88/97.

Oprostitev plačila razširjene protidampinške dajatve se za to stranko odpravi v skladu s členom 7 Uredbe (ES) št. 88/97, in sicer od datuma iz stolpca z naslovom „Začetek veljavnosti“.

Razpredelnica 2

Stranka, za katero se oprostitev odpravi

Ime Naslov Država Odprava oprostitve v skladu z Uredbo (ES) št. 88/97 Začetek veljavnosti Dodatna oznaka TARIC S.C EUROBIKE UNIVERSAL S.R.L. Street Asociatiei No. Str. Asociației, nr. 4, Movilița, Ialomița Romunija Člen 7 26.7.2013 B941

Člen 4

Posodobljeni sklici na izvzeto stranko v preglednici 3 so navedeni v stolpcu z naslovom „Novi sklici“. Ustrezne dodatne oznake TARIC, ki so bile prej dodeljene tem izvzetim strankam, ostajajo enake in so navedene v stolpcu z naslovom „Dodatna oznaka TARIC“.

Razpredelnica 3

Izvzeta stranka, za katero se posodobijo sklici

Prejšnji sklic Novi sklic Država Dodatna oznaka TARIC Začetek veljavnosti S.N.C. Cicli Olympia di Pasquale e Antonio Fontana & C. Via Galileo Galilei 12/A, IT-35028 Piove di Sacco (PD) Cicli Olympia S.r.l. Via Galileo Galilei 12/A, IT-35028 Piove di Sacco (PD) Italija A167 1.1.2016

Člen 5

Stranke iz razpredelnice 4 so v postopku pregleda v skladu s členom 6 Uredbe (ES) št. 88/97.

Oprostitev plačila razširjene protidampinške dajatve v skladu s členom 5 Uredbe (ES) št. 88/97 začne veljati z datumom prejema zahtevkov strank. Ti datumi so navedeni v stolpcu z naslovom „Začetek veljavnosti“.

Te oprostitve se uporabljajo le za stranke v pregledu, izrecno navedene v preglednici 4, z navedenimi imeni in naslovi.

Te stranke nemudoma obvestijo Komisijo o kakršni koli spremembi imena oziroma naslova in zagotovijo vse potrebne informacije, zlasti o kakršni koli spremembi v svojih dejavnostih, povezanih z montažnimi dejavnostmi v zvezi s pogoji za oprostitev.

Razpredelnica 4

Stranke v pregledu

Ime Naslov Država Oprostitev v skladu z Uredbo (ES) št. 88/97 Začetek veljavnosti Dodatna oznaka TARIC In Cycles – Montagem e Comércio de Bicicletas Lda Zona Industrial De Barrô Norte/Sul, N.o 976, Fracçao A/B e D, AP. 52, PT-3750-353 Barrô – Águeda Portugalska Člen 5 2.5.2014 B960 PANEX DINAMIC d.o.o. Dr.Tome Bratkoviča 1, HR-40000 Čakovec Hrvaška Člen 5 13.8.2014 B963 CICLI EUROPA s.r.l. 34 Via portella Bifuto, IT-93017 San Cataldo (CL) Italija Člen 5 10.9.2014 C001 OLYMPIQUE SARL ZA Les Epalits, FR-42610 Saint-Romain-le-Puy Francija Člen 5 28.10.2014 C002 Interbike Spólka z o.o. ul. Śląska 6/5, PL-42-200 Częstochowa Poljska Člen 5 18.12.2014 C003 Kuisle & Kuisle GmbH Füssener Straße 22 a, DE-87675 Stötten Nemčija Člen 5 17.2.2015 C021 CycleSport North Ltd 363 Leach Place, Walton Summit Center, Preston GB-PR5 8AS Združeno kraljestvo Člen 5 27.4.2015 C049 Firma Handlowo-Usługowo-Produkcyjna „Trans-Rower“ Roman Tylec Dąbie 47, PL-39-311 Zdziarzec Poljska Člen 5 1.7.2015 C053

Člen 6

Ta sklep je naslovljen na države članice in strani iz členov 2, 3, 4 in 5. Objavi se tudi v Uradnem listu Evropske unije.

V Bruslju, 15. decembra 2015 Za Komisijo Cecilia MALMSTRÖM Članica Komisije

(1) UL L 343, 22.12.2009, str. 51.

(2) UL L 16, 18.1.1997, str. 55.

(3) UL L 17, 21.1.1997, str. 17.

(4) UL C 45, 13.2.1997, str. 3, UL C 112, 10.4.1997, str. 9, UL C 220, 19.7.1997, str. 6, UL C 378, 13.12.1997, str. 2, UL C 217, 11.7.1998, str. 9, UL C 37, 11.2.1999, str. 3, UL C 186, 2.7.1999, str. 6, UL C 216, 28.7.2000, str. 8, UL C 170, 14.6.2001, str. 5, UL C 103, 30.4.2002, str. 2, UL C 35, 14.2.2003, str. 3, UL C 43, 22.2.2003, str. 5, UL C 54, 2.3.2004, str. 2, UL C 299, 4.12.2004, str. 4, UL L 17, 21.1.2006, str. 16 in UL L 313, 14.11.2006, str. 5, UL L 81, 20.3.2008, str. 73, UL C 310, 5.12.2008, str. 19, UL L 19, 23.1.2009, str. 62, UL L 314, 1.12.2009, str. 106, UL L 136, 24.5.2011, str. 99, UL L 343, 23.12.2011, str. 86, UL L 119, 23.4.2014, str. 67.

(5) UL L 119, 23.4.2014, str. 67.

(6) UL C 299, 5.9.2014, str. 7.

(7) Izvedbena uredba Komisije (EU) 2015/831 z dne 28. maja 2015 o posodobitvi seznama strank, ki so oproščene plačila razširjene protidampinške dajatve na nekatere dele za kolesa s poreklom iz Ljudske republike Kitajske v skladu z Uredbo (ES) št. 88/97 po preverjanju, uvedenem z Obvestilom Komisije 2014/C 299/08 (UL L 132, 29.5.2015, str. 32).

(8) Strankam se priporoča, da uporabijo naslednji elektronski naslov: TRADE-BICYCLE-PARTS@ec.europa.eu.

(9) Strankam se priporoča, da uporabijo naslednji elektronski naslov: TRADE-BICYCLE-PARTS@ec.europa.eu.

(10) Uredba Sveta (EGS) št. 2474/93 z dne 8. septembra 1993 o uvedbi dokončne protidampinške dajatve na uvoz v Skupnost koles s poreklom iz Ljudske republike Kitajske in dokončnem pobiranju začasne protidampinške dajatve (UL L 228, 9.9.1993, str. 1).